62020CJ0687_INF
Rozsudok Súdneho dvora (ôsma komora) z 31. marca 2022 –Komisia/Portugalsko (Hluk v životnom prostredí)
(vec C‑687/20) (
1
)
„Nesplnenie povinnosti členským štátom – Životné prostredie – Smernica 2002/49/ES – Posudzovanie a riadenie environmentálneho hluku – Aglomerácie, väčšie cestné úseky a väčšie železničné úseky – Článok 7 ods. 2 – Strategické hlukové mapy – Článok 8 ods. 2 – Akčné plány – Článok 10 ods. 2 – Príloha VI – Informácie uvedené v strategických hlukových mapách – Zhrnutia akčných plánov – Neoznámenie Európskej komisii v stanovených lehotách“
1.
Životné prostredie – Posudzovanie a riadenie environmentálneho hluku – Smernica 2002/49 – Povinnosť členských štátov vypracovať strategické hlukové mapy pre aglomerácie, väčšie cestné úseky a väčšie železničné úseky – Povinnosť oznámiť Komisii informácie získané z uvedených máp – Nesplnenie povinnosti
(smernica Európskeho parlamentu a Rady 2002/49, článok 7 ods. 2 prvý pododsek, článok 10 ods. 2 a príloha VI)
(pozri body 38, 39, bod 1 výroku)
2.
Životné prostredie – Posudzovanie a riadenie environmentálneho hluku – Smernica 2002/49 – Povinnosť členských štátov vypracovať akčné plány pre aglomerácie, väčšie cestné úseky a väčšie železničné úseky – Povinnosť oznámiť Komisii zhrnutia uvedených akčných plánov – Nesplnenie povinnosti – Odôvodnenie založené na neexistencii obyvateľstva vystavenému hluku v životnom prostredí – Neprípustnosť
(smernica Európskeho parlamentu a Rady 2002/49, článok 2 ods. 1, článok 8 ods. 2, článok 10 ods. 2 a príloha VI)
(pozri body 40 – 47, 52 – 55, 57, bod 1 výroku)
Výrok
1.
Portugalská republika si tým, že jednak nevypracovala strategické hlukové mapy pre väčšie cestné úseky PT_a_rd00410, PT_a_rd00458, PT_a_rd00460, PT_a_rd00462 a PT_a_rd00633 a akčné plány pre aglomerácie Amadora a Porto, ako aj pre väčšie cestné úseky a väčšie železničné úseky uvedené v prílohe tohto rozsudku, a jednak neoznámila Európskej komisii informácie uvedené v týchto mapách ani zhrnutia týchto akčných plánov, nesplnila povinnosti, ktoré jej vyplývajú z článku 7 ods. 2 prvého pododseku, článku 8 ods. 2 a článku 10 ods. 2 smernice Európskeho parlamentu a Rady 2002/49/ES z 25. júna 2002, ktorá sa týka posudzovania a riadenia environmentálneho hluku, v spojení s prílohou VI tejto smernice.
2.
Portugalská republika je povinná nahradiť trovy konania.
(
1
)	Ú. v. EÚ C 62, 22.2.2021.